Herinnering | Woorde
Vanoggend kry ek hierdie ‘onthou jy nog’ op my facebook-blad. Hmm toe was ek definitief meer begeesterd om te blog.
Daar was ‘n ope vraag van Litnet se blogmeester ..die ‘Hoekom en waarom’ jy nou eintlik blog..
Toe ruk sy hande uit binne perke..(gmf)
Om te blog ? Is die Groot Vraag..
Voordat ek ‘n slim mens aanhaal met sy toepaslike aanhaling oor skryf en woordgebruik – plus ‘n foto en prentjie , moet ek my rede weergee.
Ek blog.. : bloot omdat dit is so lekker is om darem iewers ‘n plek te hê om oor my huisgesin, familie en vreemde siele , ‘n mening te lug. Binne perke.
Ek blog .. : omdat ek lief is vir woorde. Buite perke.
Ek blog.. :omdat ek daardeur ander mense se menings, sienings en talente kan beleef. Binne en buite perke.
Ek blog.. : omdat ek iewers my woorde moet gebruik , dit is soos terapie, hoewel ek oor hartseer kan blog… – maar tog nie oor woede en teleurstelling nie.Ek kan nie eintlik so lekker skel op ‘n blog nie! Binne Perke.
Ek blog ..: want ek kan nie in my geselstrant en kommunikasie met huisverwantes – genoeg gebruik maak van …. en !!!! en ???? in my stemtoon nie…. begryp jy ? Ek moet blog. Binne en Buite perke.
Ek blog.. : omdat dit my onbeskryflik vreugde verskaf , as ek my humor op ‘n blog kan weergee en dit soms regkry, veral as my Kinta en Geliefde hul slap lag oor iets wat ek geskryf het, want hul lag nie onnodig nie…..iets moet vrek snaaks wees.
By litnetblog begin blog , soveel mense leer ken en geniet, mens loop mos weer terug op bekende weë, al was daar wragtag dorings en distels.
Nou die mens -Verlyn Klinkenborg – Hy het gesê :
” YOUR JOB AS A WRITER IS MAKING SENTENCES.
YOUR OTHER JOBS INCLUDE
FIXING SENTENCES, KILLING
SENTENCES, AND ARRANGING
Ek blog om sommer vir jou hiervan te vertel, van bostaande aanhaling… is dit nie interessant nie?
15 comments on “Herinnering”
Ek blog want dit voorkom ‘n rekening vir net praat 😊
Ek dink mens se skryfvaardighede word ook beter… bloos bloedrooi as ek sommige van my ou blogs lees!
Litnet blogdae was lekker–daar was ‘n vibe wat mens aangemoedig het om saam te blog.
Dit is waar.. Lewies.
giggel ek nou ..binne perke!!
Geniet altyd jou skryfsels! Moet asb nie ophou nie.
Julie 9, 2017
Jy is so dierbaar, ai ek hoop altyd iewers spring ‘n gedagtetjie of idee na vore.
Lekker ou dae… hier is dit asof daar altyd so skans is waardeur mens nie kom nie
Goeie redes. Ek blog omdat ek my groot mond nie toe kan hou nie, maar ek dink ek het ook nou al genoeg gesê. Tyd om af te tree.
Ek gaan baie kwaad wees as jy aftree…ek geniet altyd jou stories!
Ja goeie ou LitNet-tye,maar ek geniet dit hier ook.Hier het ‘n groter wêreld oopgegaan,waar ek vriende van ander wêrelde ontmoet het en soveel meer leer.Blog is dus vir my ook ‘n venster na nuwe kennis en insigte.
Jy was nog altyd een van my gunsteling bloggers…mag jy nog lank skryf,Dirkie!
Ek soek na woorde ..nou herlaai ek ou praatjies.
Haha,lyk my jou muse is so verkluim en dood soos myne!
Ek lief blogging. Ek is mal oor bloggers.
This entry was posted on Julie 8, 2017 by ddupl3ss1s in Facebook inskrywings.